alexandrainst/scandi-wiki huggingface dataset:
Hallgeir Kvadsheim

Hallgeir Kvadsheim (født 29. juni 1970 på Kvassheim i Hå) er en norsk  siviløkonom. Han er skribent og foredragsholder innen privatøkonomi. Han er også adferdsøkonom for spareappen Spiff, og økonomisk rådgiver på Luksusfellen, som vises på TV3. Kvadsheim skriver blant annet for Dine Penger.

Han har gitt ut to bøker om personlig økonomi: Spar skatt og Din økonomi: Ekspertens 150 beste tips. Frem til 2012 var han ansvarlig for personlig økonomi i Dagbladet, men jobber nå som selvstendig næringsdrivende.

Kvadsheim er utdannet siviløkonom fra Norges Handelshøyskole i Bergen i 1994. Han er gift og har to barn. Hans mor var norgesmester i spydkast 1952–56.

Referanser

Litteratur

Eksterne lenker 
 
  Luksusfellen-Hallgeir: - Føler meg snytt 
  Ekspertene: – Vær en utro kunde og spar tusenvis av kroner 
  Tips til å spare

Norske økonomer
Foredragsholdere
Norske journalister
Rene Krhin

Rene Krhin (født 21. mai 1990) er en slovensk fotballspiller som fra 30. juni 2020 er klubbløs. Han spille også for  som defensiv midtbanespiller.

Klubbkarriere 
Krhin begynte sin fotballkarriere som ungdomsspiller for hjemklubben NK Maribor i 1999. Etter å ha tilbrakt tiden i klubbens ungdomsakademi frem til 2007 ble han i en alder av 16 år utenlandsproff hos den italienske klubben Internazionale sammen med lagkamerat Vid Belec. I juli 2009 ble han kalt opp til førstelaget av trener José Mourinho for klubbens USA-turné i forkant av sesongen, og Krhin spilte dermed i flere vennskapskamper for Inter. Han fikk beholde førstelagsplassen ved sesongstart i Serie A, men fikk ikke spille de tre første seriekampene. 

Krhin fikk derimot sin seriedebut for Inter i sesongens fjerde seriekamp mot Parma, hvor han kom innpå som innbytter for Wesley Sneijder. Han fikk så sin andre kamp som innbytter mot Catania den 24. oktober 2009, og den 1. november fikk han sin første kamp fra start i 2–0-seieren over Livorno.

Landslagskarriere 
Krhin var med i troppen til Slovenia U19 i deres kvalifiseringskamper til Europamesterskapet 2009 og var kaptein i mesterskapet helt frem til han ble tvunget til å prioritere klubbspill. Han fikk sin landslagsdebut for  i vennskapskampen mot  den 5. september 2009, hvor han kom innpå som innbytter i andre omgang. I november samme år ble han tatt i den slovenske troppen til begge playoff-kampene til VM i fotball 2010 mot . Krhin var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

Referanser

Eksterne lenker 
 
 Inter.it – Spillerprofilen til Rene Krhin hos Internazionale
 NZS.si – Spillerprofilen til Rene Krhin hos Nogometna Zveva Slovenue (NZS)

Slovenske fotballspillere
Spillere i Fotball-VM 2010
Fotballspillere for NK Maribor
Fotballspillere for FC Internazionale Milano
Fotballspillere for Bologna FC
Fotballspillere for Granada CF
Fotballspillere for FC Nantes Atlantique
Vinnere av Mesterligaen i fotball for menn
Personer fra Maribor
Fødsler i 1990
Freden i Knærød

Freden i Knærød (svensk Knäred) markerte avslutningen på Kalmarkrigen. Fredsforhandlingene mellom Sverige og Danmark-Norge kom i stand på engelsk initiativ og de to parters representanter møttes den 29. november 1612 på en grensebro i nærheten av Knærød i det som den gang var dansk Halland.

Vilkår 

Ved fredsavtalen ble freden i Stettin 1570 bekreftet. I tillegg ble det avtalt at:

Sverige skulle: 
gi tilbake Jemtland og Herjedalen,
si fra seg kravene på Soneburg slott (estisk: Maasi ordulinnus) på Øsel.

Danmark-Norge skulle: 
gi tilbake Borgholm, Kalmar og Øland.
beholde Elfsborg med Nye og Gamle Lödöse samt Göteborg, dessuten Ale, Askims, Bollebygds, Flundre, Hisings, Säfvedals og Vätle herreder med alle innkomster og avgifter som pant for en krigsskadeerstatning på 1 million riksdaler, som skulle betales innen 6 år (hvilket den svenske kongen klarte). Det ble videre slått fast at den dansk-norske kongen hadde rett til overhøyhet og skatt over sjøsamene ved Vesterhavet, mellom Titisfjord (Tysfjorden) og Varangerfjorden. 

Begge land skulle ha rett til å anvende de tre kroner som våpen, dog uten å kunne gjøre krav på landområder tilhørende motparten. Alle undersåtter skulle få handle fritt med hverandre over grensene, og Sverige skulle ikke betale til Øresundstollen.

Underskriving 
Allerede den 20. januar 1613 kunne fredsavtalen undertegnes. Freden ble garantert av kong Jakob av England og Skottland. Det danske brevet er datert i Knærød, det svenske i Ulfsbäck cirka 10 km fra grensen.

Referanser

Eksterne lenker 

 Nordisk familjebok om fredsforhandlingene

Svenske fredsavtaler
Danske fredsavtaler
1610-årene i Norge
Fredsavtaler
Traktater av 1612
1612 i Europa
1610-årene i Sverige
1610-årene i Danmark
Valstads samlinger

Valstads samlinger er en del av Asker museum, og ligger i Kunstnerdalen i Asker. Gården/boligen var en donasjon fra kunstnerekteparet Tilla (1871–1957) og Otto Valstad (1862–1950) i 1949, og er kjent som et kunstnerhjem for Valstad og deres omgangsvenner og kunstnerkolleger i den såkalte Askerkretsen.

Øvre Valstad gård har en historie tilbake til 1850-årene, da gården ble ervervet og bygget opp av Otto Valstads far. Tilla og Otto Valstad giftet seg i 1893, flyttet til Asker i 1899 og overtok gården i 1902. 

Ekteparet samlet bygdekunst og kulturhistoriske gjenstander fra både Asker og andre deler av landet, i tillegg til at gården fikk preg av parets omgangskrets, særlig billedhuggeren Anne Grimdalen. Ekteparet var barnløst og donerte i 1949 gården til Asker kommune, som et museum. 

Huset er skildret i Otto Valstads delvis selvbiografiske roman Ola mangfoldig (1916) og i andre memoarer fra kretsen.

Litteratur og andre kilder 
 
 Norske kunstnerhjem; temanummer av Fortidsvern; nr 3, 2005
 Otto Valstad i Norsk biografisk leksikon
 Asker museums nettsted

Museer i Asker
Norske kunstnerhjem
Etableringer i 1949
Museer etablert i 1940-årene
Mauritania under Sommer-OL 1996

Mauritania under Sommer-OL 1996. Fire sportsutøvere fra Mauritania deltok i friidrett under Sommer-OL 1996 i Atlanta. Det var fjerde gangen som Mauritania deltok i et sommer-OL, de vant ikke noen medaljer.

Medaljer

Eksterne lenker 
 Resultater og profilside  på sports-reference.com

Nasjoner under Sommer-OL 1996
Mauritania under de olympiske leker
Presidentvalget i Russland 2004

Presidentvalget i Russland 2004 ble holdt den 14. mars 2004. Vladimir Putin vant valget med 71 % av stemmene og trengte ikke en annen runde for å vinne embetet.

Både OSSE og EU mente at regjeringen brukte store ressurser i valget, og at russiske medier var svært ensidig fokusert på Putin. Han i tillegg nektet å stille i debatter og interjuver under valgprossessen. OSSE konkluderte med at statlig TV hadde mislykkes med å møte sine lovpålagte oppgaver med å gi alle kandidatene representativ dekning.

Opptelte resultater 

Offentlige resultater 14. mars 2004

Kandidater 
Sergej Glasjev var handelsminister for Boris Jeltsin, og medlem av Sovjetunionens kommunistiske parti. Han hadde økonomiske reformer som sin hovedsak under valget, og hevdet at tidligere regjeringer etter Sovjet hadde ignorert sosiale problemer i landet.

Irina Khakamada som er av japansk herkomst fikk sovjetisk statsborgerskap i 1950, tok rollen under valgkampen som en av Putins største kritikere. Hun var medlem av Dumaen for åtte år, men tapte gjenvalg i 2003. 

Nikolaj Kharitonov var kandidaten til kommunistpartiet og Putins største utfordrer til valget. Han var offisielt ikke et medlem av partiet, men ble fremsatt som kandidat etter at partiets leder Gennadij Ziuganov nektet å stille en tredje gang.

Oleg Malysjkin var nominert av det liberal demokratiske partiet, etter at lederen Vladimir Zjirinovskij ikke ville stille en tredje gang. Han ble valgt til den russiske Duma i 2003.

Sergei Mironov var under valget leder av Føderasjonsrådet, det øverste kammeret av det russiske parlamentet. Han var sett som en trofast Putin tilhenger. Før han annonserte sitt kandidatur han ga støtte til Putin.

Vladimir Putin, tidligere statsminister, ble valgt til President i 2000 og gikk for en annen periode. Han var populær blant folket og hadde ikke noe særlig motstand i valget. Han nektet Forent Russland sin nominasjon og stilte som uavhengig representant.

Valg i Russland
Valg i 2004
2004 i Russland
Presidentvalg
Bringåkertunnelen

Bringåkertunnelen er en to-løps motorveitunnel på E18 i Holmestrand i Vestfold. Tunnelløpene er 1129 meter lange. Tunnelen har to kjørefelt i hvert løp.

Oppgradering
I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.

Se også
Veitunneler i Norge
Liste over veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Holmestrand
2001 i Norge
Tunneler åpnet i 2001
Hera (fotogruppe)

Hera eller Hera-gruppen var en gruppe kvinnelige fotografer, aktive i Oslo på slutten av 1980-tallet.

Hera-gruppen hadde en klar kvinnepolitisk agenda innen foto: «De fleste fotografer er menn. Deres bilder av kvinner gjenspeiler mennenes og kvinnenes verden sett gjennom mannens øyne. Vi ønsker å ta bilder ut fra vår virkelighet og ut fra vår kunnskap om hvordan kvinner lever», het det i deres egenpresentasjon. Blant fotografene i Hera var Annette Faltin, Grete Andrea Kvaal og Mimsy Møller.

I 1988 etablerte Hera eget kvinne-fotoarkiv i Oslo, med tanke på bildesalg. Prosjektet ble støttet av Statens Informasjonstjeneste og Likestillingsrådet. Dette arbeidet ble oppgitt året etter. Noen av de mest sentrale fotografene i Hera sluttet seg da til bildebyrået Samfoto.

Referanser 
<div class="references-small">

Feminisme
Fotobyråer
Oppistun Børli

Oppistun Børli er en husmannsplass i Eidskog kommune, Hedmark. Den er kjent som et kunstnerhjem ettersom forfatteren Hans Børli (1918–1989) ble født og vokste opp her.

Stedet ble ryddet av skogfinner tidlig på 1700-tallet. Børli-familien ble knyttet til stedet da Hans Børlis oldefar bosatte seg her i 1860, som husmann under godseier Haneborg i Høland. Hans Børli bodde barndomshjemmet inntil han i 1946 giftet seg og flyt­tet til Tobøl.

Huset og omgivelsene er skildret i Børlis selvbiografi Med øks og lyre (1988) og i dikt som «Ved Børen sjø».

Huset eies i dag av Stangeskovene. Hans Børli-selskapet leier stedet, og har siden 1991 et årlig kulturarrangement her, kalt Junikveld. Arrangementet har samlet inntil 1700 deltagere. 

På tunet står Svein Tore Kleppans byste av Børli.

Litteratur og andre kilder 
  
 Hans Børli-selskapet

Norske kunstnerhjem
Byggverk i Eidskog
Kultur i Eidskog
Eidskogs historie
Mimsy Møller

Margaret Irene «Mimsy» Møller (født 2. november 1955 i Oslo) er en norsk pressefotograf, bosatt i Oslo.

Møller studerte fotografi og tysk litteratur ved Bennington College, Vermont, USA.  Hun har arbeidet som fotograf i The Bennington Banner, Vermont og fotografert for United Press International i USA. I Norge arbeider hun som pressefotograf i Dagsavisen (tidligere Arbeiderbladet), og har markert seg blant «førstegenerasjons kvinnelige pressefotografer».

I 2006 vant hun 1. pris i klassen Dagligliv i Norge i pressefotografenes Årets Bilde-tevling. Møllers bilder er innkjøpt av Nasjonalmuseet for kunst, arkitektur og design og representert i Robert Meyers samling. Møller er også representert i Preus museum sin samling.

På 1980-tallet var hun aktiv i kvinne-fotogruppen Hera. Hun har også arbeidet i kvinneradioen RadiOrakel i Oslo. Møller er tilknyttet bildebyrået Samfoto i NTB Scanpix.

Utstillinger

Separatutstillinger 
 2010 «Den hemmelege hagen». Det norske teatret, Oslo.

Kollektivutstillinger (utvalg) 
 1989 «Kvinner om kvinner». Henie Onstad Kunstsenter, Høvikodden.
 1990 Fotografisk vårutstilling. Vandreutstilling i Norge. Forbundet Frie Fotografer.
 2003 «Under•eksponert». T-banestasjonene Nationaltheatret, Stortinget og Jernbanetorget. Fotografiens Hus.
 2005-2006 Robert Meyers Samling. Kunsthallen Tullinløkka, Nasjonalmuseet for kunst, arkitektur og design.
 2010 «Goddesses». Museet for samtidskunst. Nasjonalmuseet for kunst, arkitektur og design.
 2010–2011 «The View Project». Vandreutstilling i USA kurert av Joyce Tenneson.
 2014 «Musikerne og fotografene». Celsius Showcase, Oslo.
 2016-2017 «#JEG - Fra selvportrett til selfie», Preus museum, Horten

Referanser 
<div class="references-small">

Norske fotografer
Fødsler i 1955
Norvestor Advisory

Norvestor Advisory AS er et nordisk private equity-selskap etablert i 1989. Selskapet forvalter per 2020 €1,4 milliarder i fire fond og fokuserer på oppkjøp og utvikling av selskaper i de nordiske landene. Selskapet har per januar 2020 gjennomført mer enn 70 oppkjøp og over 250 tilleggsoppkjøp. Selskapet har kontorer i Oslo, Stockholm, Helsingfors og Luxembourg.

Referanser

Eksterne lenker 
http://norvestor.com/ (Selskapsside)
http://www.fund-reviews.com/news/norvestor-equity-announces-the-final-close-of-norvestor-vii-l-p/
https://www.svca.se/
http://www.nvca.no/

Private equity
Norske investeringsselskaper
Etableringer i 2004
Arena Overøye

Anlegget må ikke forveksles med Stordalen Skisenter som ligger i Nordhordland.

Arena Overøye (noen ganger Stordal Alpinsenter)  er et skisportanlegg i Stordalen, Stordal kommune i Møre og Romsdal. Skianlegget ligger på ca. 400 moh og har grunnet sin beliggenhet ofte snø. 

Anlegget har fire skitrekk, der det høyeste går opp til 800 moh.

Eksterne lenker 
 http://www.arenaoveroye.no/
 http://www.stordalalpinsenter.no/
 Løypekart

Byggverk i Fjord
Alpinanlegg i Norge
Stordal
Sport i Fjord
Johannes Agricola

Johannes Agricola (egentlig Schneider eller Schnitter og iblant Johann og Magister Islebius (Magisteren fra Eisleben), født 20. april 1494 i Eisleben, død 22. september 1566 i Berlin) var en tysk, luthersk teolog og reformator.

Liv og virke

Bakgrunn 
Johann var sønn av skreddermesteren Albrecht Schnitter. Han fikk utdannelse ved Martineum i Braunschweig og deretter fra 1506 en skole i Leipzig. Vintersemesteret 1509 immatrikulerte han seg ved Universitetet i Leipzig der han begynte ved det artistiske fakultet.

Der tok han sin første akademiske grad, baccalaureat, og ble lærer i Braunschweig. Våren 1516 immatrikulerte han seg igjen, denne gang ved Universitetet i Wittenberg.

Luther-tilhenger
I Wittenberg ble han tilhenger av Martin Luther. Han var først ved det artistiske fakultet, der han tidlig 1518 tok den akademiske magistergrad. Han ble nå også kjent med Philipp Melanchthon, og under ham tok han den 13. oktober 1519 bakkalaureat i teologi.

På oppdrag fra Luther arbeidet med Agricola de kirkelige forholdene i Frankfurt am Main (1525). Gjennom sin påstand at bare evangeliet, men ikke loven er nødvendig for å framkalle bedring og tro, framprovoserte han den såkalte antinomistiske striden. Som følge av denne striden ble kontakten mellom han og Luther brutt.

Av kurfyrsten Joakim II ble han utnevnt til hoffpredikant og superintendent i Berlin, hvor han døde i 1566. Han bidro aktivt til protestantismens innføring i Brandenburg og gjorde seg og kjent som forfatter på flere områder, blant annet gav han ut en samling tyske ordspråk.

Han har vært representert i svenske salmebøker fra 1695 med teksten til en salme, i Norsk Salmebok representert med to salmer (NoS 265 og 390) og med en salme i Norsk salmebok 2013.

Referanser

Eksterne lenker 
 Oppføring i Nordisk familjebok 

Reformatorer
Tyske lutherske teologer
Tyske salmediktere
Personer fra Eisleben
Fødsler i 1494
Dødsfall i 1566
Rees

Rees er en by i distriktet Kleve i delstaten Nordrhein-Westfalen i Tyskland. Den ligger på høyre bredd av Rhinen, ca. 20 km øst for Kleve. I 2005 var der 22 559 innbyggere. Byen ble grunnlagt i 1228. Rees er den eldste byen i den nedre Rhinen-området.

Eksterne lenker 
 

Byer i Nordrhein-Westfalen
Byer ved Rhinen
Rabbit (band)

Rabbit var et australsk hard rock band fra Newcastle, Australia. Bandet ble formet i 1973 av Mark Tinson (gitar, vokaler), Phis Screen (trommer) og Jim Porteus (bass). Vokalisten Greg Douglas ble med i 1974 og ble overtatt av Dave Evans i oktober samme år.

Bandet ble forklart som frenetisk og voldsomt hedonistiske, og det andre albumet Too Much Rock n Roll ble utgitt i oktober 1976 etter utgivelsen av to andre singler. Tinson og Screen forlot da bandet. Barry Lytton ble med som trommer og Tinson ble ikke overtatt.

Diskografi

Album
Rabbit – 1975
Too Much Rock'n'Roll – 1976

Singler
«Lady La Di Da»/«Marvel Man» – 1974
«Too Much Rock'n'Roll»/«Shake That Thing» – 1976
«Wildfire»/«Bad Girls» – 1976
«Running Bear»/«Let's Go Rockin' Rollin' Tonight» – 1976
''«Let Me»/«Kiss Me Goodnight» – 1977

Australske musikkgrupper
Band etablert i 1973
Michael Dawson

Michael Dawson er navnet til flere personer:

Michael Dawson (fotballspiller) – en engelsk fotballspiller

Fiktive personer
Michael Dawson (Lost) – en rollefigur i den amerikanske TV-serien Lost
Binglingtempelet

Binglingtempelet eller Binglingsigrottene (kinesisk: 炳靈寺石窟, pinyin: Bingling si shiku , eller Bǐnglíng Sì) med sine titusen-buddhaer-grotter er et huletempelkompleks ved nordre bredd av Liujiaxiadammen ved Den gule flod i fylket Yongjing i det autonome prefektur Linxia i provinsen Gansu i Folkerepublikken Kina. Steder er ca 80 km utenfor Lanzhou, Gansus provinshovedstad, og kan kun nås med båt. 

Den første grotten ble anlagt rundt år 420 mot slutten av Jin-dynastiet. Det er bevart 183 huler med i alt 694 steinstatuer og 82 figurer i forskjellige størrelser.

Huletempelet ble i 1961 oppført på Folkerepublikken Kinas liste over kulturminner.

Litteratur 
 Dong Yuxiang & Yue Banghu (utg.): Bingling Si deng shiku diaosu. Beijing: Renmin Meishu Chubanshe 1988; ISBN 7-102-00201-7 (Zhongguo meishu quanji: Diaosu bian; 9)

Eksterne lenker 
 
 chinatoday.com.cn: Die Bingling-Höhlentempel (fra „China im Aufbau“, Nr. 1, 1980) 
 Englishonline Grottos of Bingling Temple 
 Bingling Thousand Buddha Caves 18 fotos
 Warrior Tours Bingling Thousand Buddha Caves 

Buddhistiske templer i Kina
Gansu
Etableringer i 420
Tim Matavž

Tim Matavž (født 13. januar 1989) er en slovensk fotballspiller som spiller for den emiratarabiske klubben Al Wahda FC. Han spiller også for  .

Klubbkarriere 
Matavž startet sin fotballkarriere i klubben Bilje i 1995 da han var bare seks år gammel. I 2004 meldte han overgang til Gorica og spilte i klubbens ungdomsakademi i to sesonger før han fikk sin førstelagsdebut i 2006/2007-sesongen. I sin første sesong scoret han elleve seriemål for Gorica, i tillegg til at han scoret klubbens eneste mål i kvalifiseringskampen til UEFA-cupen mot makedonske FK Rabotnički. Den 30. august 2007 skrev han under på en femårskontrakt med den nederlandske klubben Groningen, til tross for at det gikk rykter i italiensk presse om at ACF Fiorentina ville legge inn et bud først.

I sin første sesong for Groningen spilte han totalt 17 kamper og scoret fire mål, som alle kom i en cupkamp mot amatørklubben IJsselmeervogels. I 2008 var han på utlån for en sesong til Emmen frem til januar 2009, da han måtte returnere tilbake til Groningen på grunn av skade. Den 13. mars 2009 scoret han sitt første seriemål i Eredivisie mot Roda JC. I 2009/2010 etablerte han seg på førstelaget og fikk spille 25 seriekamper, noe som resulterte i ti seriemål.

Landslagskarriere 
Matavž har spilt 13 kamper for Slovenias U21-landslag siden hans første innhopp i 2006. Han ble innkalt til troppen til VM-kvalifiseringskampen til  mot  den 12. august 2009, men ble ikke benyttet og har enda til gode å debutere for A-landslaget. Matavž var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

Referanser

Eksterne lenker 
 
 

Slovenske fotballspillere
Spillere i Fotball-VM 2010
Fotballspillere for ND Gorica
Fotballspillere for FC Groningen
Fotballspillere for FC Emmen
Fotballspillere for PSV Eindhoven
Fotballspillere for FC Augsburg
Fotballspillere for Genoa CFC
Fotballspillere for 1. FC Nürnberg
Fotballspillere for Vitesse Arnhem
Fotballspillere for Al-Wahda FC
Fødsler i 1989
Luas

Luas (Gælisk for fart) er et bybane-system i den irske hovedstaden Dublin.

Det er to linjer, den grønne linjen som åpnet 30. juni 2004, og den røde linjen som åpnet 26. september 2004. Siden den gang har begge linjer blitt forlenget og den røde linjen delt i to forgreninger. Bybanen har nå samlet 54 stasjoner og 36,5 km spor. Inntil desember 2017 var de to banene separate baner, men er nå sammenkoplet - selv om det ikke er trafikk som betjener begge linjer som én rute.

LUAS drives av Transdev på kontrakt med Transport Infrastructure Ireland (TII).

Rød linje 
Den røde linjen går i en øst-vestlig retning igjennom nordlige Dublin, for så å krysse Liffey i en sørvestlig retning til den tettbefolkede forstaden Tallaght. I 2009 ble linjen forlenget fra Connolly stasjon til The Point, og i 2011 ble en sidelinje åpnet fra Belgard til Saggart.

Ved Spencer Dock er det gangavstand til jernbanestasjonen Docklands stasjon. LUAS-holdeplassen Connolly er i direkte tilknytning til jernbanestasjonen med samme navn. Holdeplassen Busáras ligger ved siden av hoved-bussterminalen i Dublin. Holdeplassen Heuston ligger utenfor jernbanestasjonen med samme navn.

Holdeplassene Cheerverstown, Tallaght og Red Cow har innfartsparkering.

|}

Grønn linje 
Den grønne linjen går fra Broombridge stasjon på Dublin-Sligo toglinjen, nord for sentrum, via St. Stephen's Green til Bride's Glen sør i Dublin. Fra Harcourt bruker linjen den gamle traséen til Harcourt Street-jernbanelinjen som ble lagt ned i 1958.

I 2010 ble linjen forlenget fra Sandyford til Bride's Glen og i 2017 ble den forlenget fra St. Stephen's Green til Broombridge.

Det er innfartsparkering ved Carrickmines, Sandyford, Stillorgan og Ballaly holdeplasser.

To holdeplasser, Racecourse og Brennanstown, er bygd, men er ikke i bruk. Åpning avhenger av fremtidig utvikling av de omliggende områdene.

|}

Referanser

Eksterne lenker 
 
 Luas hjemmeside

Sporvei etter område
Dublin
Transport i Republikken Irland‎
Sagatun skule

Sagatun skule er en kombinert barne- og ungdomsskole i Balestrand kommune. Skolen ble etablert i 1905. Den ligger like ved Kreklingen stadion og har både dette idrettsanlegget og et turområde bak skolen.

Eksterne lenker
 Sagatun skules hjemmeside

Barne- og ungdomsskoler i Vestland
Utdanning i Sogndal
Utdanningsinstitusjoner etablert i 1905
Balestrand
Byggverk i Sogndal
Abdul Rahman

For mannsnavnet, se Abdarrahman.

Tunku Abdul Rahman Putra Al-Haj ibni Almarhum Sultan Abdul Hamid Shah, vanligvis kalt Tunku Abdul Rahman, også Bapa Kemerdekaan («Uavhengighetens far») eller Bapa Malaysia («Malaysias far») eller bare tiltalt som Tunku (en prinsetittel i Malaysia), (født 8. februar 1903 i Istana Pelamin i Alor Setar i Kedah, død 6. desember 1990) var en malaysisk politiker. Han var minister i Malaya-føderasjonen fra 1955 og landets første statsminister ved selvstendigheten i 1957. 

Tunku Abdul Rahman var den sjuende sønnen til Sultan Abdul Hamid Halim Shah, den 24. sultanen av Kedah. Han studerte på 1920-tallet ved University of Cambridge i England, og fikk sin Bachelor of Art i jus i 1926. 

I 1954 ledet Tunku Abdul Rahman en delegasjon til London for å søke uavhengighet for Malaysia, noe som senere resulterte i at man kom overens om å gjøre landet selvstendig fra 31. august 1957. I mellomtiden hadde man autonomt styre med Abdul Rahman som leder. 

Tunku Abdul Rahman tok initiativet til etableringen av Association of Southeast Asia (ASA) i 1961, med Malaysia, Thailand og Filippinene som medlemmer. Grupperingen ble i 1967 omdannet til en større organisasjon, Association of Southeast Asian Nations (ASEAN).

Som sportinteressert var Tunku Abdul Rahman formann for den asiatiske fotballkonføderasjonen, Asian Football Confederation (AFC). Han har også vært formann i Malayas fotballforbund, Football Association of Malaya (forløperen til Football Association of Malaysia), en stilling han overtok i 1951.

Han ble utnevnt til companion av Order of Australia og til medlem av den britiske Order of the Companions of Honour.

Se også 
 Tunku Abdul Rahman nasjonalpark

Referanser

Eksterne lenker 
 Store Norske Leksikon - Abdul Rahman Putra

Malaysias statsministre
Order of Australia
Personer fra Kedah
Fødsler i 1903
Dødsfall i 1990